Késõn ébredt a Szeged, bajnok a Veszprém
A címvédõ MVM Veszprém nyerte a férfi kézilabda NB I 2015-16-os idényét, miután a felsõházi rájátszás utolsó fordulójában 26-26-os döntetlent játszott a MOL-Pick Szeged otthonában.
Eredmény, NB I, férfiak, rájátszás, az 1-6. helyért:
Szeged – Veszprém 26–26 (12–16) - az élõ közvetítés
v.: Herczeg, Südi
gól: Bombac 7/1, Balogh Zs. 5, Källman 3, Zubai 3, Vranjes 2, Garcia Robledo 1, Ilyés 1, Blazevic 1, Parrondo 1, Ancsin 1, Prodanovic 1, illetve Ilic 8/3, Ugalde 5, Palmarsson 4, Nagy L. 2, Marguc 2/1, Gulyás 2, Nilsson 1, Sulic 1, Sliskovic 1
hetesek: 3/1, illetve 5/4
kiállítások: 6, illetve 10 perc

Bár idén nem rendeztek klasszikus döntõt, hanem a felsõházi rájátszás keretében körmérkõzések után dõlt el az aranyérem sorsa, a záróforduló mégis finálénak beillõ volt. A Szeged régen nem látott lehetõséghez jutott: kétgólos gyõzelemmel már bajnok lehetett volna. Egy mérkõzésen pedig bármi megtörténhet, de ezt a Veszprém is jól tudta.

A címvédõ összeszedettebben és nyugodtabban kézilabdázott, Alilovic kiválóan védett, így 12 perc után 7-3-ra vezetett. A hazaiak 9-9-nél egyenlítettek, de a félidõ hajrája ismét a vendégeké volt, akik öt emberhátrányos góljuknak köszönhetõen 16-12-es elõnnyel mehettek szünetre.

A második félidõben se nagyon változott a játék képe, a Szeged rohant az eredmény után, és a 38. percben már 14-20-as hátrányban volt.

Nem tudni, hogy Pastor mester mire várt, de a játék képe akkor változott csak meg, miután a kapuban semmi extrát nem nyújtó Sierrát végre lecserélte. Wyszomirski szenzációsan teljesített az utolsó húsz percben, nagy szerepe volt abban, hogy mínusz hatról sikerült felállnia csapatának, de ennél többre nem futotta.

A végeredmény 26-26 lett, a Szeged egyetlen egyszer sem tudott vezetni, így komolyan egy pillanatig sem veszélyeztette a Veszprém 24. bajnoki elsõségét. A hazaiaknál tíz játékos - Wyszomirski, Mindegía, Robledo, Ilyés, Prodanovic, Bombac, Parrondo, Curuvija, Vranjes, Ancsin - utoljára lépett pályára.

KAPCSOLÓDÓ CIKK

Nagy csatában gyõzte le a Veszprém a Szegedet